दुलाराय आसाम फरायसा आफाद गुसुङै आसुनि बानजायनायाव आसामाव मोनसे गोदान  राजखान्थि हानजा दानायखौ लानानै आसामनि खना-खनला  सुसु-सासा सावराज्लायबाय थानाय समावनो आसामाव फिन  मोनसे राजखान्थि हानजा दानो नागिरनाय बाथ्राया सोराङाव फैदों। थारैनो आसामनि  हिन्दु बेंगलिफोरनि गेजेराव रायज्लायनाय  जादों  राजखान्थि हानजा दानो नागिरनायनि बाथ्राया ।   बे रावआ बिटिसिनि बारग’ मावफुंगिरि सोद्रोमा थामहिनबा 27 नं बिटिसिनि नाग्रिजुलि  बियाबनि उदां बिजाथि रबीन्द्र बाला बिस्वासनि। बिथाङा बुंबावोदि आसामाव कंग्रेस आरो बिजेपि हानजाफोरा आसामाव थानाय हिन्दु बेंगलिफोरखौ नासय बोदों  आरो थगाय बोदों । बिनिखायनो आसामनि हिन्दु बेंगलिफोरनि रैखाथिनि थाखाय हिन्दु बेंगलिफोरनि गेजेराव मोनसे राजखान्थि हानजानि गोनांथि जादों ।  बिटिसिनि 27 नं नाग्रिजुलि बियाबनि उदां बिजाथि रबीन्द्र बाला बिस्वासआ बुङो दि  आसामाव आसुनि दैदेननाय बिदेशी होखारहरनायनि सोमावसारनायाव आसामनि हिन्दु बेंगलिफोरा जेसे सैनांदोंमोन, बिनि बांसिन एन आर सिनि मुङाव बांसिन सैनांदों ।  हिन्दु बेंगलिफोरआ आगानफ्रोमबो बिदि नेवसि जानांगौ जानाया दुखु नांथाव होननानैबो बिथाङा  दुखुजों बुङो।